**Erasmus beszámoló**

Baracskai József vagyok a Széchenyi István Gazdaságinformatikus hallgatója.

Az előző félévben, Romániában, azon belül is Kolozsváron töltötte a tanulmányi félévemet a kolozsvári technikai egyetemen. Kezdetben 4 tantárgyat vettem fel, de ezeket módosítani kellett az itthoni körülmények és emberi tényezők miatt.

Az egyetem és az oktatás színvonala megfelelő volt, jobb, is, mint amire számítottam. Az egyetem jól felszerelt volt és az oktatásuk gyakorlat centrikus volt, aminek nagyon örültem. Eleinte nehéz volt tájékozódni, hiszen az egyetem különböző részekre van osztva és ezek a részek szerte a városban találhatóak. A koordinátorok kedvesek és segítőkészek voltak, megértőek és mindig segítettek, ha valami kérdés illetve probléma merült fel.

Az első hetekben sok negatív dolog is ért sajnálatos módon melyek nagyban meghatározták az akkori félévet.

A 4 felvett tantárgy közül több tantárgy is megegyezett az itthoni felvett tantárgyakkal, ám ezeket nem tudtam elfogadtatni, mert a képzés eltérő, még ha a tantárgy neve teljesen is megegyezik. Az eleinte sokszor kerültem kellemetlen, helyzet, a külföldi koordinátorom leveleire is nagy nehezen érkezett válasz, persze ezt már megelőzte az én levelezésem pár oktatóval, akik eleinte nem válaszoltak, tisztelet a kivételnek. Végeredmény képpen, törölnöm kellett 4 tantárgyat, amit felvettem majd 1 tantárgyat sikerült találni, amit fel tudtam venni, de ezt a tárgyat én már előző félévemben teljesítettem itthon.

Az egyetemi kellemetlenségek mellett a szállással is rengeteg probléma adódott. Maga a szállás (albérletben egy szoba,6nm) melyet előzetesen leegyeztettem egy Kolozsváron élő egyetemistával nem felelt meg a képen ábrázolt hirdetésnek. A fogadási körülmények kiábrándítóak voltak. Több hónapos mosatlan edények, penész a hűtőben,a falakon, a kádban,csempén, a fürdőszoba plafonja csupa fekete volt,mállott le,penészes volt minden, minden lefolyó el volt dugulva, a beígért wifi nem volt, 2 hónapos számlaelmaradás és az első pár héten nem volt fűtés se villany és még lehetne sorolni,hogy milyen igénytelen körülmények közé csöppentem. :/

Az első pár hét az egész napos takarításról szólt, hogy élhető körülményeket teremtsek ott. Kiábrándító volt, hogy a lakótársaim két egyetemista székely lány volt, akiket nem zavart ez a helyzet. Persze emellé elég borsos árat kellett fizetni azért a szobáért. Más szobákat is kerestem, de mindenhol minimum 1 évre adták ki a szobákat. Ezek mellé társult az egyetemi civódások a tantárgyakkal és felelőseikkel, valamint egy bokasérülés melynek köszönhetően az első 1.5 hónapban 2 mankó segítségével tudtam közlekedni.

Sajnálatos módon családi tragédia is történt kint tartózkodásom alatt.

A város nagyon szép volt. A félév során sikerült pár nevezetességet is megnézni.

Remélem más szerencsésebb lesz! ☺ Elnézésüket kérem, de nem tudok erről a félévről sok jót írni.

Üdvözlettel: Baracskai József